open-index/open-wikipedia-markdown huggingface dataset:
Zuphium

***Zuphium*** er en slekt av billene i delgruppen (underfamilien) Dryptinae i familiegruppen løpebiller.

## Systematisk inndeling
Oversikten har med de europeiske artene. Systematikken følger Carabidae of the World.

* Ordenen biller,** Coleoptera** Linnaeus, 1758
** Underordenen Adephaga Schellenberg, 1806
*** Overfamilien løpebiller og vannkalver, **[[Caraboidea]]** Latreille, 1802
**** Familien **[[løpebiller]]**, Carabidae Latreille, 1802
***** Underfamilien **[[Dryptinae]]**  Bonelli, 1810 
****** stamme Zuphiini Bonelli, 1810
******* delgruppe Zuphiina Bonelli, 1810 
******** slekt *Zuphium* Latreille 1806 
### Liste over artene

* *[[Zuphium araxidis]]* Iablokoff-Khnzorian 1972 
* *[[Zuphium australe]]* Chaudoir, 1863
* *[[Zuphium bedeli]]* Vauloger de Beaupré, 1897
* *[[Zuphium bimaculatum]]* Schmidt-Goebel, 1846
* *[[Zuphium bohemani]]* Chaudoir, 1862
* *[[Zuphium brunneum]]* Boheman, 1848
* *[[Zuphium caffer]]* Boheman, 1848
* *[[Zuphium castelnaui]]* Gestro, 1875
* *[[Zuphium celebense]]* Chaudoir, 1863
* *[[Zuphium ciliatum]]* Vauloger de Beaupré, 1897
* *[[Zuphium cilicium]]* Peyron, 1858
* *[[Zuphium coarctatum]]* Basilewsky, 1962
* *[[Zuphium congoense]]* Basilewsky, 1962
* *[[Zuphium dabreui]]* Andrewes, 1922
* *[[Zuphium erebeum]]* Andrewes, 1923
* *[[Zuphium erythrocephalum]]* Chaudoir, 1863
* *[[Zuphium flavum]]* Baehr, 2001
* *[[Zuphium fleuriasi]]* Gory, 1833
* *[[Zuphium formosum]]* Bates, 1892
* *[[Zuphium fuscum]]* Gory, 1831
* *[[Zuphium hungaricum]]* J. Frivaldszky 1877 
* *[[Zuphium indicum]]* Andrewes, 1922
* *[[Zuphium juengeri]]* Mateu, 1995
* *[[Zuphium juratulum]]* Basilewsky, 1960
* *[[Zuphium lecordieri]]* Basilewsky, 1968
* *[[Zuphium macleayanum]]* Baehr, 1986
* *[[Zuphium maculiceps]]* Fairmaire, 1899
* *[[Zuphium microphthalmum]]* Putzeys, 1874
* *[[Zuphium modestum]]* Schmidt-Goebel, 1846
* *[[Zuphium moorei]]* Baehr, 1986
* *[[Zuphium numidicum]]* Lucas 1846 
* *[[Zuphium obscurum]]* Basilewsky, 1953
* *[[Zuphium olens]]* (P. Rossi 1790) 
* *[[Zuphium orbachi]]* Assmann; Renan; Friedman & Wrase, 2015
* *[[Zuphium orszuliki]]* Hurka, 2001
* *[[Zuphium perrieri]]* Fairmaire, 1899
* *[[Zuphium piceum]]* Schmidt-Goebel, 1846
* *[[Zuphium ponticum]]* K. & J.Daniel, 1898
* *[[Zuphium praestans]]* Bates, 1892
* *[[Zuphium rudolphi]]* G.Müller, 1941
* *[[Zuphium ruficeps]]* Apetz, 1854
* *[[Zuphium rufotinctum]]* Fairmaire, 1901
* *[[Zuphium sedlaceki]]* Baehr, 2010
* *[[Zuphium seiedyae]]* Mofrad, Muilwijk, Talebi & Serri, 2025  
* *[[Zuphium seyrigi]]* Jeannel, 1949
* *[[Zuphium siamense]]* Chaudoir, 1872
* *[[Zuphium syriacum]]* Chaudoir, 1861
* *[[Zuphium tecospilum]]* Basilewsky, 1948
* *[[Zuphium testaceum]]* Klug 1832
* *[[Zuphium thouzeti]]* Laporte, 1867
* *[[Zuphium trigemme]]* Andrewes, 1936
* *[[Zuphium trimaculatum]]* Péringuey, 1898
* *[[Zuphium tschitscherini]]* Jedlicka, 1964
* *[[Zuphium ustum]]* Klug, 1834

## Referanser


## Eksterne lenker
* 
* ''Zuphium'' - Database Carabidae of the World - database, utbredelse, bilder  engelskspråklig
* ''Zuphium'' - Fauna Europaea engelskspråklig
* ''Zuphium olens''  - bilde
Chiers

**Chiers** (på fransk, luxembourgsk: *Kuer*, tysk: *Korn*) er ei elv som renner gjennom Luxembourg, Belgia og Frankrike. Den er ei av sideelvene til elva Maas fra høyre, med en totallengde på ca. 140 kilometer. 

Den har sitt utspring nær Differdange i Luxembourg. Chiers renner hovedsakelig vestover, og krysser grensa til Frankrike, og renner deretter gjennom Longwy og Longuyon i departementet Meurthe-et-Moselle. Den danner her grense med Belgia et par kilometer nær Torgny. Den fortsetter deretter gjennom Frankrike, langs Montmédy i departementet Meuse og Carignan i departementet Ardennes. Til slutt munner Chiers ut i elva Maas (Meuse) i Bazeilles, nær Sedan.

## Eksterne lenker
*
Jake Ziah

**Jake Ziah** er et norsk nordicanaband, startet i september 2001.

Bandet ble dannet i Oslo av Arnar Vågen og Syvert Feed, før Kristian Husby og etter hvert J. Daniel Henriksen sluttet seg til.  Per 2025 er Jake Ziah tilbake i det opprinnelige duoformat, med bistand fra en rekke anerkjente musikere live og i studio.

## Historie
Deres første EP kom i 2003, på bandets egen label Psycling Birdwing. Den fikk stor internasjonal spredning, og ble blant annet også utgitt i Taiwan. I 2005 kom deres første fullengder, *These Days Do You No Justice* *(TDDYNJ).* Også denne ble lansert internasjonalt, i Frankrike, Benelux, USA og Canada. 

Oppfølgerplata, *Lights And Wires*, ble utgitt i 2008. Deretter fulgte en lang pause der Vågen og Feed jobbet med andre prosjekter.

I 2023 kom så deres tredje album, *The Mission Bell*, og i 2024 deres fjerde plate, *Rising Tide* – begge på Atomic Soul Records og med Geir Sundstøl bak spakene.

### Andre utgivelser
Det eksisterer en Jake Ziah dobbelt-LP fra 2022 som kun kom ut i Frankrike.

I 2020 ga Vågen og Feed ut det eksperimentelle og elektronikapregede albumet *Feed Vågen*, og singelen «The Volunteer».

Bandet er – sammen med Ennio Morricone – representert med musikk i en film der Harvey Keitel og Emmanuelle Béart spiller hovedrollene.

## Stil
Jake Ziah kaller musikkstilen sin for "cinematisk rock". Andre uttrykk som er brukt er "rock noir", og av fransk musikkpresse er de kalt "the polar cowboys". De er blitt sammenlignet med David Sylvian, Josh Homme, Nick Drake, Madrugada og Tom Waits.

Vågen trekker frem inspirasjonskilder som Ry Cooder, Daniel Lanois, Paul Simon, Bob Dylan og Leonard Cohen, samt Kanda Bongo Man, Quim Manuel O Spirito Santo, Circles Around the Sun og Marc Ribot & Los Cubanos Postizos. Feed nevner også Lanois og Cooder, samt artister som Dijon, Stromae, Tom Waits og Radiohead.

## Medlemmer

### Nåværende

* Arnar Vågen
* Syvert Holbek Feed

### Tidligere medlemmer, live-/studiomusikere

* Kristian Husby
* J. Daniel Henriksen
* Torgeir Waldemar Engen
* Torstein Lofthus – trommer 
* Paolo Vinaccia – trommer på *Lights and Wires*
* Aron Nørstebø
* Tor Egil Kreken 
* David Wallumrød 
* Maria Solheim 
* Nikolai Hængsle – bass på *The Mission Bell* og *Rising Tide* 
* Erland Dahlen – trommer på *Rising Tide* 
* Geir Sundstøl – bass og produsent på *The Mission Bell* og *Rising Tide* 

## Diskografi

### EP, singler
*2003: *Jake Ziah* – EP, også referert til som *Pitch Black* (Psycling Birdwing)
*2023: *Boom! Goes The Raven* – singel 
*2024: *Drugs* – singel 
*2024: *Falling Leaves* – singel 

### Album
*2005: *These Days Do You No Justice* (Grand Slam Happy Time Records)
*2008: *Lights and Wires* (Le Maquis)
*2023: *The Mission Bell* (Atomic Soul Records)
*2024: *Rising Tide* (Atomic Soul Records)

## Referanser
Fylkesvei 2436

**Fylkesvei 2436** går mellom Fagerlund og Synnseter Fjellstue i Torpa i Nordre Land kommune.

Frem til 2019 hadde veien betegnelsen fylkesvei 196 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Christopher Andreas Holmboe

**Christopher Andreas Holmboe** (født 19. mars 1796 i Vang i Valdres, død 2. april 1882 i Kristiania) var en norsk orientalist og numismatiker.

Han var bror av matematikeren Bernt Michael Holmboe (1795&ndash;1850). Etter å ha blitt *[[cand. theol.]]* i 1818 studerte han 1821&ndash;22 i Paris. Her lærte han arabisk og persisk under de Sacy. I 1825 ble han professor i østerlandske språk ved universitetet i Christiania, og beholdt stillingen inntil han tok avskjed i 1876.

Holmboe hadde størst betydning som numismatiker. 1830&ndash;76 var han bestyrer av universitetet i Christianias myntkabinett. Hans mest kjente verk er «Bibelsk Realordbog» (1868). I 1834 grunnla han *[[Norske Universitets- og Skole-Annaler]]*, som han utga i seks år. Han var medlem av flere viktige lovkommisjoner som forberedte reformer i det norske undervisningsvesenet. Han deltok også i arbeidet med en ny oversettelse av Det gamle testamente, og oversatte Birgivis islamske lærebok *Vasiyyetnâme* til norsk.

## Verker
* *[[s:Sanskrit og Oldnorsk|Sanskrit og Oldnorsk]]: en sprogsammenlignende afhandling* (1846)
* *[[s:Ezechiels Syner|Ezechiels syner og Chaldæernes astrolab]]* (1866)
* *Bibelsk Realordbog* (1869)

## Referanser


## Kilder
* *[[Salmonsens konversationsleksikon]], Anden Udgave*, bind XI, s. 651&ndash;52. København: J. H. Schulz, 1919.

## Litteratur
* *Holmboerne*. Bergen, 1868.

## Eksterne lenker

* Digitalt tilgjengelig arkivmateriale, Digitaliserte bøker av Holmboe hos Nasjonalbiblioteket.
Hjerteradioen

**Hjerteradioen** var en lokalradio som sendte fra Årnes. Hjerteradioen kunne høres fra Charlottenberg i øst til Hurdal i vest, fra Stange i nord til Lillestrøm i sør. Noen program gikk som samsending med Radio Sentrum i Kongsvinger. Redaktør var Ragnar Johannessen, Svein B Sjursen var daglig leder. 

## Historikk
Ragnar Johannessen tok initiativet til å starte Hjerteradioen på midten av 1980-tallet. Hjerteradioen ble dannet i 1986 av en stiftelse som  både eier og driver radioen. I 1988 startet radioen sendingene fra eget studio på Jessheim fram til 2002, da studioet ble flyttet til nytt studio i lokalet til Betania, Årnes. Den 22. januar 2009 ble Hjerteradioen nedlagt som lokalradio, men fortsetter å produsere program til andre radioer.

Frem til midten på 1990-tallet sendte radioen på egen frekvens. Deretter på fellesfrekvens for alle lokalradioene på Øvre Romerike. Noen program gikk også som samsending med andre nærradioer. Blant annet med Radio Sentrum og Radio Glåmdal (nedlagt), begge i Kongsvinger.

## Eksterne lenker
Hjerteradioen – hjemmeside
Iraklio (prefektur)

**Iraklio** eller **Herakleion** (gresk Ηράκλειο) var et prefektur i Hellas i periferien og på øyen Kreta. Hovedstaden i prefekturet er Iraklio. 

## Geografi

Iraklio prefektur grenser til prefekturene Rethymno i vest og Lasithi i øst. Jordbruksområder dominerer i den sentrale dalen og i kystområdene og dalene i nord. Fjell dominerer resten av prefekturet. De største fjellene er Psiloritis i vest og Asterousia i sør. Prefekturet inkluderer også øyen Dia i nord. 

## Klima
Bortsett fra fjellområdene har området middelhavsklima med milde vintre og varme somre. 

## Antikke byer

*Knossos
*Faistos
*Gortys
*Tylissos

## Kommuner

## Kilder
* Prefectures of Greece www.geogreece.gr
Khaniá (prefektur)

**Khaniá** (gresk Χανιά) er et prefektur i Hellas i periferien og på øya Kreta. Hovedstaden i prefekturet er Khaniá. Det dekker den vestligste delen av øya og grenser bare til prefekturet Rethymno i øst. Den vestlige delen av Kreta grenser til Egeerhavet i nord og til Middelhavet i vest og i sør. Prefekturet inkluderer også den sørligste øya i Europa, Gavdos og er delt inn i 5 provinser: Apokoronas, Kissamos, Kydonia, Selino og Sfakia.

## Geografi
Khaniá prefektur blir ofte bare kalt Vest-Kreta. Her finner en blant annet fjellene Apokoronas, Sfakia og Selino.

Naturparken Samariaravinen er en stor turistattraksjon i de sørlige områdene. De hvite fjellene eller *[[Lefka Ori]]* er dekket av snø fram til mai og dekker store deler av Khaniá prefektur. De inneholder mer enn 40 topper på over 2&nbsp;000 meter. Den høyeste av disse er Pahnes på 2&nbsp;452 moh. 

Den eneste ferskvannsinnsjøen, Kournassjøen, ligger i prefekturet, nær Rethymno prefektur. Den er relativt stor med en omkrets på 3,5 km.

## Kommuner

## Eksterne lenker
* 
* Khaniá på Travel-to-Crete.com
* Reiseguide for Khaniá
Ellon

**Ellon** (Skotsk gælisk: *Eilean Bhuchain* eller *Ealain*) er en by (*[[Bystatus#Engelsktalende land|town]]*) i regionen Aberdeenshire i Skottland. Ellon ligger ved elven Ythan på østkysten av Skottland, omtrent 26 km nord for Aberdeen. Det er i den gamle regionen Formartine. Stedsnavnet Ellon antas å stamme fra det gæliske uttrykket Eilean, «en øy», på grunn av tilstedeværelsen av en øy i elven Ythan, som tilbød et praktisk sted for krysse elven. I 1707 ble det gjort til en baroniburgh for jarlen av Buchan.

Ved folketellingen i 2001 hadde Ellon 8&nbsp;754 innbyggere.
 
I 2006 ble folketallet estimert til 9&nbsp;860 innbyggere.
 Folketallet for 2020 er beregnet til 10 070 innbyggere.

## Severdigheter

Steder av interesse i byen inkluderer hageanlegget Ellon Castle Gardens, nylig brakt tilbake til livet av frivillige og åpent for publikum. Det omfatter en inngjerdet hage av historisk betydning, barlind som dateres tilbake 500 år og ruinene av det gamle Ellon Castle, som opprinnelig var en borg av tømmer på en høyde på 1200-tallet, eid av adelsfamilien Comyn. De eneste ruiner som har blitt bevart er fra en struktur som ble bygget på 1500-tallet, som kan ha bygd seksjoner fra 1400-tallet, men hele byggverket er preget av renovasjoner fra 1700-tallet. De omkringliggende murene er kjent som *Deer Dyke*. Ellon har også *Auld Brig*, bro over Ythan registrert i kategori A, bygget i 1793 og fortsatt i bruk som fotgjengerbro.

Riverside Park tilbyr gangveier langs Ythan, hvorfra gråhegre, laks, ørret og oter kan observeres.

I 2013 bygde BrewDog et bryggeri på 2,2 hektar til en pris av £7,8 millioner på et tidligere ubebygget område rett utenfor Ellon. Bryggeriet er designet for å minimere karbonutslipp ved bruk av renseanlegg, biogassteknologi og siden 2021 et metaniseringanlegg. I 2016 ble destilleriet utvidet til en pris av £5 millioner inkludert tillegg av et nytt 300 hektoliter (hL) bryggeri.

## Referanser


## Eksterne lenker
*Ellon Central
*Ellon Castle Gardens
Mørsvikvatnet

**Mørsvikvatnet** (lulesamisk: *Murgosjávvre*) er en innsjø i Sørfold kommune i Nordland. Sjøen ligger 78,7 moh. og har et areal på 1,1 km². Mørsvikvatnet har utløp via Mørsvikelva (lulesamisk: *Murgosjåhkå*) til fjordarmen Mørsvikbotn.

E6 går langs vestsida av innsjøen. 

## Referanser
Stanisław Wabnic

**Stanisław Wabnic** (født 9. november 1946) er en polsk ingeniør og borgermester.

Wabnic er utdannet ved Det tekniske universitet i Częstochowska og Det tekniske universitet i Gdańsk, der han i 1979 avla doktorgraden. Han har spesialisert seg i metallurgi og arbeidet i industrien. Siden 2002 har han vært borgermester i byen Ostrzeszów. Kongen utnevnte 2. desember 2008 Wabnic til ridder av 1. klasse av Den Kongelige Norske Fortjenstorden «for fortjenstfullt virke for norske interesser i Polen.» 

## Referanser
Europavei 117

**Europavei 117** går mellom Mineralnyje Vody i Russland og Meghri i Armenia.

Hele traséen: Mineralnyje Vody – Naltsjik – Vladikavkaz – Tbilisi – Jerevan – Goris – Meghri

## Knutepunkter

}

|}

## Referanser
Salado

**Salado** (spansk: *Río Salado*, oversatt: «Salt elv») er ei elv som renner gjennom flere provinser i det nordlige Argentina. Den er 2011&nbsp;kilometer lang, og munner ut i elva Paraná.

## Eksterne lenker
*
Fylkesvei 2434

**Fylkesvei 2434** (Vest-Torprunden) går mellom Sjåheim og Harstad, over Ulsakerbygda i Vest-Torpa i Nordre Land kommune.

Frem til 2019 hadde veien betegnelsen fylkesvei 194 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Marilyn Carlson Nelson

**Marilyn Carlson Nelson** (født 1939) er en forretningskvinne fra USA. Hun er styreleder for reiselivsselskapet Carlson Companies.

Nelson er utdannet ved Smith College der hun tok en grad i internasjonal økonomi. Hun har også studert statsvitenskap og økonomi ved Sorbonne i Paris og ved Institute Des Hautes Etudes Economiques Politiques i Genève. I 1998 overtok hun ledelsen av familiebedriften Carlson Companies.

Nelson har hatt en rekke sentrale styreverv. Fra 1978 til 1997 satt hun i styret for First Bank System. Nelson sitter i styrene for Exxon Mobil Corporation og US West. Hun har innehatt verv innen reiselivsbransjen i USA og internasjonalt. Magasinet *Forbes* kåret i 2005 Nelson til den 79. mektigste kvinne i USA.

Kongen utnevnte 2. desember 2008 Nelson til kommandør av Den Kongelige Norske Fortjenstorden «for fremme av forbindelsene mellom Norge og USA.» Nelson er også innehaver av Nordstjerneordenen og av Finlands hvite roses orden.

## Referanser
Arvidsjaur kirke

**Arvidsjaur kirke** er en korskirke av tre i Arvidsjaur i Sverige. Kirken ble oppført i perioden 1900-1902 av Felix Holmström etter tegninger av Gustaf Hermansson. Kirken ble innviet i 1903.

Kirken er bred og har en nesten kvadratisk form med et bredt midtskip og to smale sideskip. På den nordøstre siden er en sidestilt kirketårn.

## Referanser


## Eksterne lenker
*
Fylkesvei 2462

**Fylkesvei 2462** går mellom Solbraut (Bagn) og Islandselv i Sør-Aurdal kommune.

Frem til 2019 hadde veien betegnelsen fylkesvei 233 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Slaget ved Rorke’s Drift

**Rorke's Drift** var en misjonsstasjon i Natal i Sør-Afrika, som lå ved et naturlig vadested over Buffaloelva. Forsvaret av Rorke's Drift er forlengelsen av det britiske nederlaget ved slaget ved Isandlwana tidligere samme dag. Ved Rorke's Drift holdt 139 britiske soldater stand mot en styrke på 4&nbsp;000-5&nbsp;000 zuluer.

Elleve Victoriakors ble tildelt de britiske forsvarerne. Dette er det største antallet Victoriakors fra en enkelt trefning. Seieren ved Rorke's Drift bidro til å ta deler av oppmerksomheten bort fra nederlaget ved Isandlwana.
Lasithi

**Lasithi** (gresk Λασίθι) er det østligste prefekturet på Kreta i Hellas, øst for Heraklion prefektur. Hovedstaden i prefekturet er Agios Nikolaos, og andre større byer er Ierapetra, Sitia og Neapoli. Av fjell finner en Dikti i vest og Sitiafjellene i øst. Egeerhavet ligger i nord mens Libyahavet ligger i sør. 

Øst for landsbyen Elounda ligger øyen Spinalonga, som tidlegere var en venetiansk festning og en koloni for spedalske. Ved foten av Dikti ligger Lasithiplatået, som er kjent for sine vindmøller.

På grunn av de mange strendene og det milde klimaet kommer mange turister til Lasithi. Masseturisme finner en på steder som Vai, Agios Nikolaos og øya Khrysi. 

Prefekturet har mange funn fra antikken og førhistorisk tid. Vasiliki, Fournu Korfi, Pyrgos, Zakros og Gournia er ruiner fra den minoiske sivilisasjonen, Lato og Itanos var doriske byer. 

## Kommuner

## Eksterne lenker
* Den geografiske profilen til Lasithi
Mel Martinez

**Melquíades Rafael «Mel» Martínez** (født 23. oktober 1946 i Cuba) er en amerikansk republikansk politiker. 

Han kom til USA i 1962 som del av en romersk katolsk humanitær innsats kalt Operation Peter Pan, som førte til USA mer enn 14 000 barn fra Cuba. Katolske veldedige grupper tilbydde Martinez et midlertidig hjem på den første tiden. På den første tiden Martínez var helt alene, og snakket nesten ikke engelsk. Han har senere bodd sammn med to forskjellige fosterfamilier, og i 1966 ble han gjenforent med sin opprinnelige familie i Orlando. 

Martínez ble utdannet til en grad som førsteamanuensis fra Orlando Junior College i 1967. han studere til en bachelorgrad ved International Affairs fra Florida State University, og senere fikk han en doktorgrad fra Florida State University College of Law i 1973. Han begynte på sin juridiske karriere som arbeider ved et advokatfirmaet Wooten Kimbrough i Orlando som hadde spesialisert seg på erstatning på personskader advokatfirma. hvor han etterhvert ble partner og jobbet i mer enn et tiår. I løpet av hans 25 års advokatpraksis i Orlando, var han involvert i en rekke ulike sivile organisasjoner. Han fungerte som visepresident i styret til flere katolske velferdsorganisasjoner i Orlandos bispedømme. 

Han var formann for det republikanske partiet fra november 2006 til 19. oktober 2007. Han ble et æresmedlem av Alpha Tau Omega Fraternity ved University of Central Florida i Orlando. Martínez fratrådte sin ministerpost 12. desember 2003 for å stille til valg til det amerikanske Senatet for delstaten Florida. Dette gjorde ham til den første cubansk-amerikaneren som har tjenestegjort i det amerikanske Senatet. 

Senere ble han utnevnt til minister i Bolig- og byutviklingsdepartementet, en stilling han holdt fra 2001 til 2003. I 2004 stilte han til senatsvalg mot demokraten Betty Castor, og vant med tynn margin (49,5% – 48,4%). Han ble innsatt 3. januar 2005. Han var innsatt som senator fra 2004 til 2009, og representerte delstaten Florida.  

Han bestemte seg for å si opp jobben som senator, og sluttet 9. september 2009. 

Den 7. august 2009, rapporterte nyhetskanalen CNN og avisen Orlando Sentinel at Martinez ville trekke seg fra sitt sete i Senatet. Senere den måneden, kunngjorde guvernør Charlie Crist fra Florida, at han ville utnevne George Lemieux som etterfølger til Martínez for den gjenværende perioden. To uker etter å ha fratrådt sitt sete i Senatet ble det rapportert at Martínez ville begynne som lobbyist og som partner i det internasjonale firmaet DLA Piper. 

Martínez og hans kone Kitty har tre barn (Lauren Martínez Shea, John Martínez og Andrew Martínez) sammen og de har tre barnebarn. 

## Referanser


## Eksterne lenker
Roman Kirejev

**Roman Kirejev** (født 14. februar 1987) er en kasakhstansk tidligere profesjonell landeveissyklist.

## Referanser


## Eksterne lenker
*
Aleksej Araktsjejev

**Aleksej Andrejevitsj Araktsjejev** (russisk: Алексей Андреевич Аракчеев; født , død ) var en russisk general og statsmann under Aleksander Is styre. I oppveksten var han elev av Pjotr Melissino og startet tidlig selv med å lære bort aritmetikk og geometri. Hans militære karriere startet da han ble etterspurt av tsar Paul I som artillerioffiser.

Han tjente under Paul I og Aleksander I som artilleriinspektør og arméleder, etterhvert ble han også forsvarsminister. Etter tsar Aleksander Is død og Nikolaj Is kroning mistet Aleksej Andreyevich Araktsjejev sin stilling, og han trakk seg tilbake til sitt familiegods, som etter hans død ble det inndratt av tsaren.

## Referanser


## Kilder
* Dukes, Paul (1974) *A History of Russia*, McGraw-Hill Book Company.  
* Jenkins, Michael (1969) *Arakcheev: Grand Vizier of the Russian Empire*, The Dial Press, Inc.
Jonathan Bellis

**Jonathan Bellis** (født 16. august 1988) er en syklist fra Douglas, Man. 

Han tok bronse i landeveisrittet under U23-VM i 2007. 

Høsten 2008 ble han *stagiaire* i Team CSC Saxo Bank, og skrev senere proffkontrakt med laget.

I september 2009 havnet han i en scooterulykke i Italia, og ble liggende i koma i fire uker. Han måtte også gjennom to hjerneoperasjoner.

Han var tilbake i konkurranse høsten 2010, og la opp etter 2015-sesongen.

## Referanser




## Eksterne lenker
*
Dick Molyneux

**Dick Molyneux** var en engelsk fotballtrener. Han var Everton FCs andre manager og satt fra 1889 til 1901. Han trente laget til seriemesterskap i sesongen 1890/91. Fra 1903 til 1906 var han Brentfords andre manager.

Han var manager for Everton i 386 kamper og manager for Brentford i kun tre kamper.
Aspelin Ramm

**Aspelin Ramm** (morselskap **Aspelin Ramm Gruppen AS**) er et familieeid selskap som driver handels- og eiendomsvirksomhet. Selskapet ble etablert av den svenske bergingeniøren Gustaf Aspelin i Storgaten i Oslo i 1881. Virksomheten omfattet salg av varer som jern, stål og tråd samt spader og håndverksredskaper.

Konsernet ble aksjeselskap i 1976 i forbindelse med en fusjon. Det fusjonerte selskapet fikk navnet Stål og Bygg AS. I 1978 fusjonerte selskapet med Stormbull AS og skiftet navn til Aspelin-Stormbull AS. Selskapets stålvirksomhet ble solgt i 1984 og Aspelin-Stormbull gikk inn som medeier i det nyetablerte Norsk Stål sammen med Elkem og Norsk Jernverk. I 1986 ble selskapets byggevarekjede Aspelin-Stormbull Bygg AS solgt til NKL. Minoritetsaksjonærene i Stormbull ble kjøpt ut i 1988 og selskapet skiftet navn til Aspelin Ramm Gruppen. 

I dag har Aspelin Ramm-konsernet 400 ansatte. Omsetningen var ca. 1,473 millioner kroner (2013). Konsernet har to divisjoner: 

*Handelsdivisjonen, som består av *Motek AS* som er leverandør av verktøymateriell til bygge- og anleggsindustrien samt offshorevirksomhet. Agenturer for merkevarer som Hilti og Festool i Norge. 

*Eiendomsdivisjonen, som drives gjennom *Aspelin Ramm Eiendom AS* og en rekke tilhørende selskaper, og som driver utvikling og forvaltning av eiendom, hovedsakelig i Oslo og østlandsregionen samt i Gøteborg og Stockholm.  
Aspelin Ramm har vært involvert i store byutviklingsprosjekter som Vulkan (Oslo) og Tjuvholmen i Oslo, samt Union Brygge i Drammen. Til sammen eier og driver selskapet 600&nbsp;000&nbsp;kvm bygg, hovedsakelig i Norge og Sverige. I tillegg har selskapet en portefølje av egne utviklingseiendommer. Aspelin Ramm samarbeider med utviklere som Selvaag, OBOS, Rom Eiendom, Pellerin, VEDAL og Eiendomsspar om enkeltprosjekter. Aspelin Ramm eier boligutviklingsselskapet Infill AS.

Selskapet og byggene er tildelt utmerkelser som Statens Byggeskikkpris i 2006, Oslo bys arkitekturpris i 2012, Betongelementprien i 1996 og 2012, Oslo Bys Jubileumspris i 2006 og City-prisen i 2002, 2003, 2007, 2012 og 2014 og Sundts premie i 2014. Oslo kommune ble tildelt Statens Bymiljøpris i 2012 for bl.a. Vulkan-området.

## Eksterne lenker
*
Dominik Roels

**Dominik Roels** (født 21. januar 1987 i Köln) er en tysk, tidligere profesjonell landeveissyklist. Han la opp i en alder av 24 år etter at Team Milram ble lagt ned.

## Referanser


## Eksterne lenker
* 
*
Karl Otto Bonnier

**Karl Otto Bonnier** (født 1856, død 1941 i Stockholm) var en svensk forlegger for forfattere som August Strindberg, Verner von Heidenstam, Gustaf Fröding, Selma Lagerlöf og Hjalmar Söderberg.

## Referanser
Murder One

***Murder One*** er en amerikansk kriminalserie som gikk på TV-kanalen ABC fra 1995 til 1997. Hovedrollene ble spilt av Daniel Benzali, Stanley Tucci, Barbara Bosson, Michael Hayden og Mary McCormack. Serien ble skapt av Steven Bochco, Charles H. Eglee & Channing Gibson.

Serien innbrakte tre Emmy-priser til folk både foran og bak kamera. I 1997 vant den BAFTA-prisen i klassen beste utenlandske TV-serie.

I Norge gikk serien på TV 2 fra 1995 til 1997.

## Handling
I sin første sesong spilte Daniel Benzali hovedrollen som forsvarsadvokat Theodore Hoffman, som eie sitt eget firma, kalt Hoffman and Associates. Hoffman er kjent som en nidkjær straffeadvokat som representerer sine klienter i en rekke forskjellige høyprofilerte saker. Patricia Clarkson spilte hans kone, Annie. Stanley Tucci spilte rollen som Richard Cross, en sjarmerende, men moralsk tvetydig, filantrop.

I løpet av sesong én forsvarte Hoffman en ung Hollywood-stjerne Neil Avedon (spilt av Jason Gedrick) som står anklaget for drapet på den femten år gamle Jessica Costello. I løpet av den første delen av sesongen håndterte Hoffmans medarbeidere også en rekke mindre saker. I den andre sesongen ble Benzali erstattet av Anthony LaPaglia (i rollen som Jimmy Wyler) en tidligere assisterende distriktsadvokat.

## I rollene
* Daniel Benzali: Theodore (Ted) Hoffman
* Stanley Tucci: Richard Cross
* Barbara Bosson: Miriam Grasso
* Michael Hayden: Chris Docknovich 
* Mary McCormack: Justine Appleton
* J.C. MacKenzie: Arnold Spivak
* Anthony LaPaglia: Jimmy Wyler
* Bobbie Phillips: Julie Costello

## Referanser


## Eksterne lenker
*
Humlegården

**Humlegården** er en park på Östermalm i Stockholm. Parken grenser til Karlavägen i nord, Sturegatan i øst, Humlegårdsgatan i sør og Engelbrektsgatan i vest. Siden 1878 har Sveriges nasjonalbibliotek, Kungliga biblioteket, ligget i parken.
Pat Roberts

**Charles Patrick «Pat» Roberts** (født 20. april 1936 i Topeka, Kansas i USA) er en amerikansk politiker. Han var senator fra den amerikanske delstaten Kansas fra 1996 til 2021. Roberts representerer  det republikanske parti. Han er utdannet journalist fra Kansas State University. Roberts satt i åtte perioder i representantenes hus, før han stilte til valg som senator i 1996. Han vant dette valget, og ble i 2002 gjenvalgt med den største marginen i delstaten Kansas historie (82,5% – 9,1%).

## Referanser


## Eksterne lenker
* Pat Roberts  – nettside hos Senatet.
Mike Crapo

**Michael Dean «Mike» Crapo** (født 20. mai 1951 i Idaho Falls, Idaho) er en amerikansk republikansk senator som representerer delstaten Idaho. Crapo er utdannet jurist fra Brigham Young University og Harvard Law School. Han har sittet tre perioder i Representantenes hus, fra 1993 til 1999. I 1998 stilte han til valg i Senatet, og vant. Han ble gjenvalgt i 2004, da han stilte uten motkandidat og fikk 99% av stemmene. Crapo er mormoner.

## Referanser


## Eksterne lenker
* Mike Crapo – nettside hos Senatet.
*
William C. Cuff

**William Charles Cuff** (født 19. august 1869 i Liverpool, død 6. februar 1949) var en engelsk fotballtrener. Han var manager for Everton FC i 577 kamper mellom 1901 og 1918. Som manager vant han ligaen i sesongen 1914/15 og FA-cupen i 1906.
Telje–Torp–Aasen Arkitektkontor

**Telje-Torp-Aasen** er et norsk tidligere arkitektkontor. Grunnleggere var Are Telje (1936–), Fredrik Torp (1937–2023) og Knut Aasen (1936–96). Firmaet blei etablert i 1964. Det blei snart et av de mest sentrale arkitektfirmaene i Norge. Da den siste av de tre opprinnelige partnerne gikk av med pensjon i 2007, endra firmaet navn til LMR arkitektur. Eiere er nå Torstein Lømo, Jan Arnfinn Mork og Kay Erik Rosted.

## Verker (utvalg)
Bygningene ligger i Oslo om ikke annet er angitt. Årstallet angir prosjektets ferdigstillelse:
* 1974: Boligfelt (atriumhus) i Kristianiasvingen 2–46 – tildelt Sundts premie 1975
* 1970: Beitostølen helsesportsenter – tildelt Houens fonds diplom 1975
* 1981–1983: Casinetto, boligblokker på Øvre Skøyen
* 1983: Soria Moria konferansesenter, Voksenkollveien 60
* 1977: Politihuset i Oslo, Grønlandsleiret 44 – tildelt Houens fonds diplom 1983 og Betongtavlen 1985) og ny sentralarrest (2008)
* 1984: Tilbygg til villa i Professor Dahls gate 37
* 1984: Reguleringsplan for Aker Brygge
* 1986: Terminalbygget på Aker brygge, Stranden 1
* 1986–1991: Fyrstikktorget, ombygging/nybygg av Nitedals Tændstikfabrik
* ?: Kristian Augusts gate 7b – tildelt Sundts premie 1990
* 1991: Stovner politistasjon, Aasta Hansteens vei 10
* 1992: Fredrikstad politistasjon
* 1994: Helga Engs hus, Universitetet i Oslo, Blindern
* 1996: Ombygging av malteriet i Maridalsveien 3 for Byantikvaren i Oslo
* 1998: Universitetsbiblioteket i Oslo, Blindern
* 2002: Ombygging Nordnorsk kunstmuseum, Tromsø
* 2003: Bjølsen Studentby, Moldegata 17
* 2004: Plan for bygdebyutvikling av Setermoen i Bardu kommune
* 2005: Ombygging av Vestbanen i Oslo til Nobels fredssenter
* 2005: Ombygging av Villa Grande til Holocaustsenteret
* Teorifagbygget, Universitetet i Tromsø
* NATOs kontor- og utdanningssenter i Stavanger 

## Priser og utmerkelser
Kontoret vant den hittil siste konkurransen om utforming av museums- og galleriområde på Tullinløkka i Oslo (1995). Telje-Torp-Aasen ble premiert eller innkjøpt i minst 79 arkitektkonkurranser; 33 av disse var førstepremier.

Are Telje og Fredrik Torp ble i 2005 tildelt Kongens fortjenstmedalje i gull.

## Bildegalleri

Fil:Helga Engs hus Blindern.jpg|Helga Engs hus på Blindern ble tegnet av Telje–Torp–Aasen.
Fil:Politihuset Oslo.jpg|Politihuset på Grønland er tegnet av Telje–Torp–Aasen, og stod ferdig i 1977.
Fil:Professor Dahls gate 37.jpg|Professor Dahls gate 37 vis-à-vis Vestkanttorvet i Oslo er en sveitservilla som fikk et moderne tilbygg.
Fil:UiO 004.jpg|Det nye Universitetsbiblioteket på Blindern i Oslo kalles også Georg Sverdrups hus. Det er tegnet av Telje–Torp–Aasen, og stod ferdig i 1998.
Fil:Vestbanen.JPG|Arkitektkontoret stod for plantegningene da Vestbanen i Oslo ble bygget om til Nobels Fredssenter 
Fil:Soria moria hotell oslo.jpg|Soria Moria hotell, 1. byggetrinn, ble oppført i 1983 som Den norske legeforenings konferansesenter.


## Referanser
Glenn D’Hollander

**Glenn D'Hollander** (født 28. desember 1974) er en belgisk tidligere profesjonell landeveissyklist, som syklet de tre siste sesongene av sin karriere for  Silence-Lotto.

## Meritter
* **1995**
** 3. etappe i Triptyque Ardennais
** 8. etappe i Tour de la Région wallonne
* **1996**
** Schaal Sels
** 10. etappe i Østerrike rundt
** 3.-plass sammenlagt Tour de l'Avenir
* **1997**
** 6. etappe i Tour de la Région wallonne
* **1999**
** 1. etappe i Circuito Montañés
** 2.-plass sammenlagt Circuito Montañes
* **2001**
** 1. etappe i l'Uniqa Classic
** 3. etappe i Tour de la Région wallonne
** Tour de la Région wallonne
* **2002**
** 3. etappe i Étoile de Bessèges

## Referanser


## Eksterne lenker
* 
*
Gerhard Bonnier

**Gerhard Bonnier** (født **Gutkind Hirschel** i 1778, død 1862) var stamfar for slekten Bonnier. Han vokste opp i Dresden i en tradisjonell jødisk familie. Gerhards far, Löbel Salomon Hirschel, var juvel- og mynthandler. Slekten stammet fra den tyskjødiske kleshandleren Jacob Schye i Soborten i Böhmen. Hans sønn, juvelhandleren Löbel Schie, ble senere faren til Gerhard Bonniers far. Høsten 1801 flyttet Bonnier fra Dresden til København, og ble raskt eier av et lånebibliotek. I 1804 fikk han også tillatelse til å åpne en bokhandel i Købmagergade, og senere startet han også et forlag.

## Referanser


## Litteratur
* Artikkelen «Den förste Bonnier» av Eva Ekselius i tidsskriftet *[[Judisk Krönika]]*, nr 6, 2004
* Hans Hertel, «Boghandler Bonnier og medierevolutionen i Købmagergade», *[[Politiken]]*, 23. mars 2004
Marta Walesiak

**Marta Walesiak** (født 29. juli 1978 i Białystok) er en polsk skuespillerinne. Hun er utdannet fra Filmhøyskolen i Łódź (2002), og jobber ved Syrena-teateret i Warszawa.

## Filmografi

* *[[Cisza (film)|Cisza]]* (2001)
* *[[Marzenia do spełnienia]]* (2001–2002)
* *[[M jak miłość]]* (2004–2005)
* *[[Lokatorzy]]* (2005)
* *[[Kochaj, mnie kochaj]]* (2006)
* *[[Klan (TV-serie)|Klan]]* (2006)

## Stemmer i dubbede filmer (til polsk)

* *[[Kim Possible]]* – Bonnie (2002–2007)
* ** (2004)
* *[[Batman of the Future]]* (1999–2001)

## Referanser


## Eksterne lenker
* 
*
David Vitter

**David Bruce Vitter** (født 3. mai 1961 i New Orleans, Louisiana) er en amerikansk politiker fra det republikanske parti. Han var senator for delstaten Louisiana fra 2005 til 2017. 

Vitter er utdannet jurist fra Harvard University og University of Oxford. Han ble valgt inn i Representantenes hus ved et spesialvalg i 1999, og vant gjenvalg i 2000 og 2002. Vitter ble valgt til senator i 2004 og inntok embedet 3. januar 2005. I 2007 var Vitter innblandet i en prostitusjonsskandale i Washington, DC.

Vitter var den første republikanske senatoren som ble folkevalgt fra Louisiana. Forrige gang delstaten var representert med en republikansk senator var da William Pitt Kellogg ble valgt av delstatsforsamlingen i 1876. Vitter stilte til valg som guvernør i Louisiana i 2015, men tapte. Vitter stilte ikke til gjenvalg som senator ved valget i 2016.

## Referanser


## Eksterne lenker
* David Vitters offisielle senatside
Dominique Rollin

**Dominique Rollin** (født 29. oktober 1982 i Boucherville) er en canadisk landeveissyklist.

## Meritter
;2006
*  Canadisk mester – landeveisritt

;2007
* 3 etappeseire i FBD Insurance Rás

;2008
* Etappeseier Tour of California
* Etappeseier og sammenlagt i Rochester Omnium
* Etappeseier i Tour of Southland

## Lag
* 2001 Sympatico.ca
* 2002 Sympatico-Jet Fuel Coffee
* 2007 KodakGallery.com-Sierra Nevada
* 2008 Toyota-United
* 2009 Cervélo TestTeam
* 2010 Cervélo TestTeam
* 2011 FDJ
* 2012 FDJ
* 2013 FDJ.fr
* 2015 Cofidis

## Referanser


## Eksterne lenker
* 
*
Nash Bridges

***Nash Bridges*** er en amerikansk action- og krimserie som gikk på CBS fra 1996 til 2001. Serien handler om etterforskeren Nash Bridges (Don Johnson) som arbeider ved en spesialenhet ved San Francisco-politiet. Sentral i handlingen er også hans kollega, inspektør Joe Dominguez (Cheech Marin). Serien ble skapt av Carlton Cuse.

I Norge ble serien sendt på TV3 fra 1996.

## Handling
Nash Bridges er en inspektør (og senere kaptein) med San Francisco Police Departments sin elite-avdeling «Special Investigations Unit» og når TV-serien begynner er Bridges i 40-årene. Han er skilt to ganger, og han har en tenåringsdatter Cassidy (spilt av Jodi Lyn O'Keefe). Nash overbeviser den nylig pensjonerte inspektøren Joe Dominguez (spilt av Cheech Marin) om å komme tilbake til styrken, og samarbeide med ham. Nash og Joe cruiser ofte gjennom San Franciscos gater i Nash sin Plymouth Barracuda-kabriolet fra 1971, en gave fra Nashs bror Bobby rett før Bobby ble sendt til Vietnamkrigen.

Broren hans Bobby Bridges ble rapportert som savnet i krig, men dukker opp i Sesong 3-episoden «Revelations» spilt av Jan-Michael Vincent. Faren deres Nick (spilt av James Gammon) lider av mild demens, og har for vane å bli kastet ut av sykehjem. Han flytter etter hvert inn hos Nash, og er ofte involvert i enkelte episoder. Harvey Leek hjelper ofte Nash i politi-arbeidet hans. En annen medhjelper er den unge og hissige Evan Cortez (spilt av Jaime P. Gomez) som har et av og på forhold med datteren hans Cassidy.

I senere sesonger ble andre inspektører og bi-figurer lagt til, eller fjernet, fra rollebesetningen. I de første seksten episodene var sjefen for avdelingen deres, AJ Shimamura (spilt av Cary-Hiroyuki Tagawa) en karakter som skal ha returnert til Hawaii, hvor han opprinnelig kom fra, etter å ikke ha blitt forfremmet til kaptein. Shimamuras avgang åpnet døren for at Bridges kunne bli forfremmet til kaptein, og få kommandoen over hele avdelingen.

## I rollene
* Don Johnson ...  Insp. Nash Bridges (122 episoder, 1996-2001) 
* Cheech Marin ...  Insp. Joe Dominguez ... (85 episoder, 1996-2001) 
* Jeff Perry ...  Insp. Harvey Leek ... (80 episoder, 1996-2001) 
* Jaime Gomez ...  Insp. Evan Cortez ... (60 episoder, 1996-2000) 
* Jodi Lyn O'Keefe ...  Cassidy Bridges ... (54 episoder, 1996-2001) 
* James Gammon ...  Nick Bridges (48 episoder, 1996-2001) 
* Ronald Russell ...  Officer Ronnie  ... (46 episoder, 1997-2001) 
* Yasmine Bleeth ...  Caitlin Cross / ... (26 episoder, 1998-2000) 
* Caroline Lagerfelt ...  Inger Dominguez (26 episoder, 1996-2001) 
* Wendy Moniz ...  Insp. Rachel McCabe (21 episoder, 2000-2001) 
* Cress Williams ...  Insp. Antwon Babcock (21 episoder, 2000-2001)
* Annette O'Toole ...  Lisa Bridges (19 episoder, 1996-1998) 

## Referanser


## Eksterne lenker
*
Tor Bonnier

**Tor Bonnier** (født 1883, død 1976) var en svensk forlegger og bedriftseier. 

Han var sønn av Karl Otto Bonnier og far til blant andre Albert Bonnier Jr. og Lukas Bonnier. Tor Bonnier var styreformann i både *[[Dagens Nyheter]]* og *[[Expressen]]*.

## Referanser
Militærgalleriet i Vinterpalasset

**Militærgalleriet i Vinterpalasset** (russisk: Военная галерея) er et galleri i Vinterpalasset i St. Petersburg, Russland. Galleriet viser 332 portretter av ulike generaler som deltok på russisk side i Napoleons felttog i Russland 1812. Portrettene ble malt av George Dawe og hans russiske assistenter Aleksander Poljakov og Wilhelm August Golike.

## Eksterne lenker
* 

* Vinterpalassets nettside om Militærgalleriet (engelsk)
Christian Meier (syklist)

**Christian Meier** (født 21. februar 1985) er en canadisk landeveissyklist.

## Meritter
;2007
*  Canadisk mester – landeveisritt (U23)

;2008
*   Canadisk mester – landeveisritt

## Referanser


## Eksterne lenker
*
Olympia Snowe

**Olympia Jean Bouchles Snowe McKernan** (født 21. februar 1947 i Augusta i Maine) er en amerikansk republikansk politiker. Snowe er andregenerasjons innvandrer fra Hellas. Hun er utdannet statsviter fra University of Maine. Da hennes mann, Peter Snowe, døde i en trafikkulykke i 1973, stilte Olympia til valg for å overta hans sete i delstatsforsamlingen, og vant i en alder av 26 år. I 1978 ble hun valgt inn i Representantenes hus, og ble gjenvalgt syv ganger. Hun ble valgt til senator i 1994, og inntok embetet 4. januar 1995. Hun vant gjenvalg med stor margin i både 2000 og 2006, men tok ikke gjenvalg i 2012.

Snowe regnes som en moderat republikaner.

## Referanser


## Eksterne lenker
* 
* 
* 
*
Kjell Markset

**Kjell Markset** (født 1958) er prest i Den norske kirke og grunnlegger av Kristen idrettskontakt (KRIK). Han arbeider som sogneprest i Stavern. I oktober 2008 ble Markset den første mottaker av Menighetsfakultetets ærespris. I tillegg har Kjell Markset mottatt Brobyggerprisen 2002, Bibelprisen og Petter Dass-prisen i 2005.

## Referanser
Mazda Luce

**Mazda Luce** var en serie store sedan-modeller fra den japanske bilprodusenten Mazda, som ble produsert fra 1969 til 1990. Disse modellene ble eksportert under mange ulike navn, blant annet RX-4, 929 og Cosmo. Navnet *Luce* ble erstattet av *[[Mazda Sentia]]* i 1991. Navnet «Luce» ble hentet fra det italienske ordet for «lys».

## Utvikling

### 1965
Etter en avtale med Bertone i april 1962 ble prototypen *Luce 1500* presentert i 1965. Modellen var en vakker sedan designet av italienske Giorgetto Giugiaro, og liknet mer på datidens BMW-modeller enn på de øvrige modellene fra Mazda.

Produksjonsversjonen fikk en høyere taklinje enn prototypen, men beholdt det samme uttrykket. Det var en frontmotorisert, bakhjulsdrevet sedan med en 1.5&nbsp;l motor med overliggende kamaksel og 78&nbsp;hk. Den solgte ikke spesielt godt etter introduksjonen, og en større motor på 1.8&nbsp;l ble tilbudt fra 1968. Denne modellen, kalt Luce 1800, hadde en ytelse på 104&nbsp;hk, og samtidig ble også en stasjonsvognutgave tilbudt.

### 1966
En Luce-variant med wankelmotor ble introdusert året etter. Luce R130 ble produsert fra oktober 1969 til 1972, og var utstyrt med en 1.3&nbsp;l 13A wankelmotor, som leverte 126&nbsp;hk. Interessant nok var denne varianten fremhjulsdrevet.

### 1972
I 1972 fikk modellen med wankelmotor navnet Mazda RX-4 for eksportmarkeder. Den var tilgjengelig som coupe, sedan og stasjonsvogn, og ble produsert med to ulike wankelmotorer, 12A-motoren samt en «lavutslipps»-utgave, 13B.

### 1978
Modellen Luce Legato, introdusert i 1978, var en stor og luksuriøs sedanmodell, tilgjengelig med både stempel- og wankelmotorer. Den var også tilgjengelig som firedørs stolpeløs hardtop, samt i en stasjonsvognutgave.

I tillegg til de stempelmotoriserte variantene ble modellen også levert med 12A- eller 13B-wankelmotorer. Utgavene med stempelmotor ble eksportert under navnet Mazda 929, mens wankelmotoriserte biler fikk navnet Mazda RX-9 i eksportmarkedene.

### 1981
I 1981 hentet Mazda frem «Cosmo»-navnet for coupémodellen, mens sedanmodellene ble eksportert som Mazda 929. Produksjonen av Cosmo fortsatte etter at Luce ble tatt ut av produksjon i 1986.

### 1986
1986-modellen var stor og luksuriøs, og var utstyrt med Mazdas 13B wankelmotor med turbo som et av mange motoralternativer. Den ble fortsatt eksportert under navnet Mazda 929. Luce forble i produksjon frem til 1991, da Mazda Sentia ble lansert.

## Referanser


## Eksterne lenker
*
Judd Gregg

**Judd Alan Gregg** (født 14. februar 1947 i Nashua, New Hampshire) er en amerikansk republikansk politiker, som var senator for delstaten New Hampshire fra 1993 til 2011. Hans far var Hugh Gregg, guvernør i New Hampshire fra 1953 til 1955. Judd Gregg er utdannet ved Columbia University og Boston University.

Gregg ble valgt inn i Representantenes hus i 1980, og satt der i fire perioder, fra 1981 til 1989. Han stilte til valg til Senatet i 1992 og ble gjenvalgt i 1998 og 2004 med stor margin. Han stilte ikke til gjenvalg i 2010. President Barack Obama nominerte Gregg til handelsminister i Barack Obamas regjering i 2009, men Gregg trakk seg fra nominasjonen.

## Referanser


## Eksterne lenker
*
Eva Bonnier

**Eva Fredrika Bonnier** (født 17. november 1857 i Stockholm, død 15. januar 1909 i København) var en svensk kunstner, kjent for sine realistiske portretter. Hun var datter av bokforleggeren Albert Bonnier og hans kone Betty Rubenson.

Hun studerte ved Kungliga Konsthögskolan i Stockholm og flyttet til Paris i 1883 hvor hun tok kurs ved Académie Colarossi. Årene i Paris ble hennes mest produktive. 

I begynnelsen av 1890-tallet var hun tilbake i Stockholm og forsøkte med begrenset suksess å etablere seg som portrettmaler, en karriere hun kom til å gi opp etter 1906.

I Paris møtte Bonnier skulptøren Per Hasselberg, de innledet et forhold og forlovet seg, men forlovelsen ble brutt i 1892. Da Hasselberg plutselig døde i 1894, adopterte Bonnier hans nyfødte, utenomekteskapelige datter Julia.

Bonnier døde ved et antatt selvmord da hun falt ut gjennom et vindu fra Hotel Cosmopolite i København. 

## Referanser

## Eksterne lenker
* 
* Bonnier hos kunstnerleksikonet Amanda
Jonas Bonnier

**Jonas Bonnier** (født 1963 i Stockholm) er en svensk forfatter og bedriftsleder. Han er styreformann i *[[Dagens Industri]]* og siden 1. januar 2008 administrerende direktør i Bonnier. Han er sønn av Lukas og Gun Bonnier.

## Se også
* Bonnier (slekt)

## Referanser
Carl-Johan Bonnier

**Carl-Johan Bonnier** (født 1951) er en svensk bedriftsleder, styreformann og største eier i Bonnier.

Han er utdannet siviløkonom ved Handelshøyskolen i Stockholm i 1974, og ble administrerende direktør for Semic International i 1983. I morselskapet Bonnier AB ble han viseadministrerende direktør i 1987, administrerende direktør i 1992, konsernsjef i 1992 og styreformann i 1998. 

## Se også
* Bonnier (slekt)
## Referanser
Richard Burr

**Richard Mauze Burr** (født 30. november 1955 i Charlottesville i Virginia) er en amerikansk politiker (R). Han var senator for Nord-Carolina fra 2005 til 2023.

Burr ble valgt inn i Representantenes hus i 1994, og satt der i fem perioder, fra 1995 til 2005. I 2004 stilte han som kandidat til USAs senat, da John Edwards trakk seg fra sitt senatsete for å stille som visepresidentkandidat for John Kerry. Burr vant 52% – 47% etter en av de mest kostbare valgkampene i landet dette året. Før sin politiske karriere arbeidet han i det private næringslivet hos Carswell Distributing.

## Retten til våpen
Burr støtter retten til å bære våpen og stemte imot lovforslaget i 2013 som innebar bakgrunnsundersøkelser på våpenkjøpere. Han har støttet lovforslag for å hindre Krigsveterandepartementet fra å legge til navnene til veteraner automatisk i et nasjonalt system for bakgrunnsjekk (*National Instant Criminal Background Check System; NICS*) om departementet har gitt økonomisk støtte eller lån uten sikkerhetsstillelse for å ivareta deres økonomi grunnet mentale problemer. Personer som finnes i NICS-systemet har ikke tillatelse til å kjøpe eller eie skytevåpen i USA.

## Referanser


## Eksterne lenker
* }
* 
* 
*  Richard Burr  – biografi hos Senatet.
Jeanette Bonnier

**Johanna Margareta Jeanette Bonnier** (1934–2016) var en svensk journalist, manusforfatter og forfatter. Hun eide en tiendedel av Bonnier-konsernet. *[[Veckans affärer|Veckans Affärer]]* oppga i 2013 formuen hennes til 2,7 milliarder svenske kroner.

Bonnier begynte som reporter i avisen *[[Expressen]]* i 1952. Hun arbeidet i flere år som reporter på *[[Vecko-Journalen]]*, *[[Filmjournalen (svensk tidsskrift)|Filmjournalen]]* og *[[Bildjournalen]]*. Bonnier var styremedlem i Bonnier, Svensk Filmindustri, *Expressen* og *[[Dagens Nyheter]]*.

Hun var datter av Albert Bonnier jr. og var gift med Jörn Donner.

## Se også
* Bonnier (slekt)

## Referanser


## Eksterne lenker
* 
*